CELEX: 32016D1968
Language: fi
Date: 2016-11-09 00:00:00
Title: Komission täytäntöönpanopäätös (EU) 2016/1968, annettu 9 päivänä marraskuuta 2016, korkeapatogeenisen lintuinfluenssan H5N8-alatyypin esiintymiseen Unkarissa liittyvistä tietyistä suojatoimenpiteistä (tiedoksiannettu numerolla C(2016) 7245) (ETA:n kannalta merkityksellinen teksti )

10.11.2016   
            
            
               FI
            
            
               Euroopan unionin virallinen lehti
            
            
               L 303/23
            
         KOMISSION TÄYTÄNTÖÖNPANOPÄÄTÖS (EU) 2016/1968,
   annettu 9 päivänä marraskuuta 2016,
   korkeapatogeenisen lintuinfluenssan H5N8-alatyypin esiintymiseen Unkarissa liittyvistä tietyistä suojatoimenpiteistä
   
      
         (tiedoksiannettu numerolla C(2016) 7245)
      
   
   (Ainoastaan unkarinkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Lintuinfluenssa on lintujen, siipikarja mukaan luettuna, tarttuva virustauti. Lintuinfluenssavirusten aiheuttamat tartunnat kotieläiminä pidettävässä siipikarjassa aiheuttavat taudin kahta päämuotoa, jotka eroavat toisistaan virulenssiltaan. Matalapatogeeninen muoto aiheuttaa yleensä ainoastaan lieviä oireita, kun taas korkeapatogeeninen muoto aiheuttaa hyvin korkeaa kuolleisuutta useimmissa siipikarjalajeissa. Kyseisellä taudilla voi olla vakava vaikutus siipikarjankasvatuksen kannattavuuteen.
            
         
               (2)
            
            
               Vaikka lintuinfluenssaa esiintyy pääasiassa linnuissa, tautia aiheuttava virus on toisinaan aiheuttanut tartunnan myös ihmisille tietyissä olosuhteissa.
            
         
               (3)
            
            
               Lintuinfluenssan puhjetessa on olemassa taudinaiheuttajan leviämisen vaara muille tiloille, joilla pidetään siipikarjaa tai muita vankeudessa pidettäviä lintuja. Tämän tuloksena se voi levitä elävän siipikarjan tai muiden vankeudessa pidettävien lintujen tai niistä saatavien tuotteiden kaupan välityksellä yhdestä jäsenvaltiosta toisiin jäsenvaltioihin tai kolmansiin maihin.
            
         
               (4)
            
            
               Neuvoston direktiivissä 2005/94/EY (3) vahvistetaan tietyt ennalta ehkäisevät toimenpiteet lintuinfluenssan valvonnan ja varhaisen toteamisen osalta sekä sellaiset torjuntaa koskevat vähimmäistoimenpiteet, jotka on toteutettava, jos kyseisen taudin purkauksia ilmenee siipikarjassa tai muissa vankeudessa pidettävissä linnuissa. Direktiivissä säädetään suoja- ja valvontavyöhykkeiden muodostamisesta korkeapatogeenisen lintuinfluenssan taudinpurkauksen ilmetessä.
            
         
               (5)
            
            
               Unkari ilmoitti komissiolle korkeapatogeenisen lintuinfluenssan H5N8-alatyypin taudinpurkauksesta alueellaan sijaitsevalla tilalla, jolla pidetään siipikarjaa tai muita vankeudessa pidettäviä lintuja, ja toteutti direktiivin 2005/94/EY mukaiset toimenpiteet, mukaan luettuna suoja- ja valvontavyöhykkeiden muodostaminen.
            
         
               (6)
            
            
               Komissio on tarkastellut kyseisiä toimenpiteitä ja katsoo, että kyseisen jäsenvaltion toimivaltaisen viranomaisen muodostamien suoja- ja valvontavyöhykkeiden rajat ovat riittävällä etäisyydellä tilasta, jolla taudinpurkaus vahvistettiin.
            
         
               (7)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määritellä pikaisesti unionin tasolla kyseiset Unkarissa muodostetut suoja- ja valvontavyöhykkeet yhteistyössä asianomaisen jäsenvaltion kanssa.
            
         
               (8)
            
            
               Näin ollen Unkarissa sijaitsevat suoja- ja valvontavyöhykkeet, joilla sovelletaan direktiivissä 2005/94/EY säädettyjä eläinten terveyttä koskevia torjuntatoimenpiteitä, olisi määriteltävä tämän päätöksen liitteessä, ja kyseisen aluejaon kesto olisi vahvistettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unkarin on varmistettava, että direktiivin 2005/94/EY 16 artiklan 1 kohdan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä olevassa A ja B osassa suoja- ja valvontavyöhykkeiksi luetellut alueet.
   2 artikla
   Tätä päätöstä sovelletaan 31 päivään joulukuuta 2016.
   3 artikla
   Tämä päätös on osoitettu Unkarille.
   
      Tehty Brysselissä 9 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).
   
      LIITE
      A OSA
      1 artiklassa tarkoitettu suojavyöhyke:
      
                  ISO-maakoodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 29 artiklan mukaisesti
               
            
                  HU
               
               
                  Unkari
               
               
                   
               
               
                  Alue kattaa seuraavat:
               
               
                   
               
            
                   
               
               
                   
               
               
                   
               
               
                  Békésin maakunnan Orosházan piirikunnan osat ja Csongrádin maakunnan Makón piirikunnan osat kolmen kilometrin säteellä GPS-koordinaateista N46.39057; E20.74251; ja lisäksi paikkakuntien Tótkomlós ja Nagyér kaikki rakennetut alueet
               
               
                  27.11.2016
               
            B OSA
      1 artiklassa tarkoitettu valvontavyöhyke:
      
                  ISO-maakoodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 31 artiklan mukaisesti
               
            
                  HU
               
               
                  Unkari
               
               
                   
               
               
                  Alue kattaa seuraavat:
               
               
                   
               
            
                   
               
               
                   
               
               
                   
               
               
                  Békésin maakunnan Orosházan ja Mezőkovácsházan piirikunnan osien ja Csongrádin maakunnan Makón piirikunnan osien suojavyöhykkeen ulkopuolinen alue 10 kilometrin säteellä GPS-koordinaateista N46.39057; E20.74251; ja lisäksi paikkakuntien Békéssámson, Kaszaper, Végegyháza ja Mezőhegyes kaikki rakennetut alueet
               
               
                  6.12.2016
               
            
                   
               
               
                  Békésin maakunnan Orosházan piirikunnan osat ja Csongrádin maakunnan Makón piirikunnan osat kolmen kilometrin säteellä GPS-koordinaateista N46.39057; E20.74251; ja lisäksi paikkakuntien Tótkomlós ja Nagyér kaikki rakennetut alueet
               
               
                  28.11.2016–6.12.2016